23. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε.16109/4500 της 4/11 Δεκ. 1975 (ΦΕΚ Β' 1460) Περί τροποποιήσεως της υπ' αριθ. Ε. 7529/ 1395/2.6.1975 αποφάσεως "περί καθορισμού των αρμοδίων Οικονομικών Εφόρων δια την επιβολήν του φόρου και της εισφοράς του άρθρ. 10 του Νόμ. 27/1975 "περί φορολογίας πλοίων επιβολής εισφοράς προς ανάπτυξιν της Εμπορικής Ναυτιλίας, εγκαταστάσεως αλλοδαπών ναυτιλιακών επιχειρήσεων και ρυθμίσεως συναφών θεμάτων". Έχοντες υπ' όψει την διάταξιν της παρ. 1 του άρθρ. 20 του Νόμ. 27/1975, αποφασίζομεν: 1.Τροποποιούντες την υπ' αριθ. Ε. 7529/1395/ 2.6.1975 απόφασιν ημών, δημοσιευθείσαν εις το υπ' αριθ. 588/5.6.1975 ΦΕΚ (τ. Β'), ορίζομεν αρμοδίους Οικονομικούς Εφόρους δια την παραλαβήν των δηλώσεων των πλοίων της πρώτης κατηγορίας των περιπτ. β, δ και ε του άρθρ. 3 του Νόμ. 27/1975 ως και τον έλεγχον τούτων, την βεβαίωσιν του οφειλομένου φόρου και της κατά το άρθρ. 10 του αυτού Νόμου οφειλομένης εισφοράς και την βεβαίωσιν του φόρου των πλοίων της δευτέρας κατηγορίας, τους κάτωθι: 1.Τον Οικονομικόν Έφορον Φορολογίας Πλοίων Πειραιώς δια τας φορολογικάς υποχρεώσεις των πλοίων, άτινα ενεγράφησαν εις το νηολόγιον Πειραιώς. 2.Τον Οικονομικόν Έφορον Φορολογίας Αυτοκινήτων Θεσσαλονίκης δια τας φορολογικάς υποχρεώσεις των πλοίων, άτινα ενεγράφησαν εις το νηολόγιον Θεσσαλονίκης. 3.Τον Οικονομικόν Έφορον Α' Πατρών δια τας φορολογικάς υποχρεώσεις των πλοίων, άτινα ενεγράφησαν εις το νηολόγιον Πατρών και 4.Τον Οικονομικόν Έφορον Α' Βόλου δια τας φορολογικάς υποχρεώσεις των πλοίων, άτινα ενεγράφησαν εις το νηολόγιον Βόλου. ΙΙ.Η ισχύς της παρούσης άρχεται από της ενάρξεως ισχύος του Νόμ. 27/1975. Η παρούσα δημοσιευθήτω δια της Εφημερίδος της Κυβερνήσεως. 